
VALSTYBINĖ ENERGETIKOS REGULIAVIMO TARYBA

NUTARIMAS
DĖL NAUJŲ AB „ENERGIJOS SKIRSTYMO OPERATORIUS“ ELEKTROS ENERGIJOS PERSIUNTIMO / TIEKIMO NUTRAUKIMO, APRIBOJIMO IR ATNAUJINIMO PASLAUGŲ ĮKAINIŲ NEDERINIMO IR VALSTYBINĖS KAINŲ IR ENERGETIKOS KONTROLĖS KOMISIJOS 2018 M. LIEPOS 20 D. NUTARIMO NR. O3E-230 „DĖL AB „ENERGIJOS SKIRSTYMO OPERATORIUS“ ELEKTROS ENERGIJOS PERSIUNTIMO IR TIEKIMO NUTRAUKIMO, APRIBOJIMO, ATNAUJINIMO IR ELEKTROS APSKAITOS PRIETAISO RODMENŲ NUSKAITYMO ĮKAINIŲ DERINIMO“ PAKEITIMO

2021 m. liepos 23 d.  Nr. O3E-855
Vilnius

Vadovaudamasi Lietuvos Respublikos elektros energetikos įstatymo 9 straipsnio 3 dalies 20 punktu, Elektros energijos tiekimo ir naudojimo taisyklėmis, patvirtintomis Lietuvos Respublikos energetikos ministro 2010 m. vasario 11 d. įsakymu Nr. 1-38 „Dėl Elektros energijos tiekimo ir naudojimo taisyklių patvirtinimo“, ir atsižvelgdama į AB „Energijos skirstymo operatorius“ (toliau – Operatorius) 2021 m. vasario 19 d. raštu Nr. 21KR-SD-3164 „Dėl elektros energijos persiuntimo ir tiekimo nutraukimo, apribojimo, atnaujinimo įkainių ir jų taikymo sąlygų suderinimo“ (toliau – 2021 m. vasario 19 d. raštas) ir vėlesniais raštais pateiktą informaciją bei Valstybinės energetikos reguliavimo tarybos (toliau – Taryba) Dujų ir elektros departamento Elektros skyriaus 2021 m. liepos 9 d. pažymą Nr. O5E-772 „Dėl AB „Energijos skirstymo operatorius“ elektros energijos persiuntimo / tiekimo nutraukimo, apribojimo ir atnaujinimo paslaugų įkainių bei jų taikymo sąlygų derinimo“, Taryba n u t a r i a:
.	 Nepritarti elektros energijos persiuntimo / tiekimo nutraukimo, apribojimo ir atnaujinimo paslaugų (toliau – Paslaugos), teikiamų panaudojant automobilį su pakėlimo aikštele, įkainio (86,49 EUR) ir Paslaugų, teikiamų nuo tranzitinės dėžės arba transformatorinės arba atjungiant nuo atramos, nenaudojant automobilio su pakėlimo aikštele, įkainio (51,29 EUR) sujungimui.
.	 Nederinti Operatoriaus 2021 m. vasario 19 d. raštu siūlomo 63,61 EUR (be PVM) dydžio Paslaugų fiziniams ir juridiniams asmenims nuo tranzitinės dėžės arba transformatorinės arba atjungiant nuo atramos įkainio.
.	 Pakeisti Valstybinės kainų ir energetikos kontrolės komisijos 2018 m. liepos 20 d. nutarimą Nr. O3E-230 „Dėl AB „Energijos skirstymo operatorius“ elektros energijos persiuntimo ir tiekimo nutraukimo, apribojimo, atnaujinimo ir elektros apskaitos prietaiso rodmenų nuskaitymo įkainių derinimo“ ir jį išdėstyti nauja redakcija:

„

NUTARIMAS
DĖL AB „ENERGIJOS SKIRSTYMO OPERATORIUS“ ELEKTROS ENERGIJOS PERSIUNTIMO IR TIEKIMO NUTRAUKIMO, APRIBOJIMO, ATNAUJINIMO IR ELEKTROS APSKAITOS PRIETAISO RODMENŲ NUSKAITYMO PASLAUGŲ ĮKAINIŲ DERINIMO

Vadovaudamasi Lietuvos Respublikos elektros energetikos įstatymo 9 straipsnio 3 dalies 20 punktu, Elektros energijos tiekimo ir naudojimo taisyklėmis, patvirtintomis Lietuvos Respublikos energetikos ministro 2010 m. vasario 11 d. įsakymu Nr. 1-38 „Dėl Elektros energijos tiekimo ir naudojimo taisyklių patvirtinimo“ (toliau – Elektros energijos tiekimo ir naudojimo taisyklės), ir atsižvelgdama į Valstybinės kainų ir energetikos kontrolės komisijos Dujų ir elektros departamento Elektros skyriaus 2018 m. liepos 11 d. pažymą Nr. O5E-170 „Dėl AB „Energijos skirstymo operatorius“ elektros energijos persiuntimo ir tiekimo nutraukimo, apribojimo, atnaujinimo ir elektros apskaitos prietaiso rodmenų nuskaitymo įkainių derinimo“ (toliau – Pažyma) bei į AB „Energijos skirstymo operatorius“ (toliau – Operatorius) 2014–2018 m. raštais, nurodytais Pažymoje, pateiktą informaciją, Valstybinė energetikos reguliavimo taryba n u t a r i a:
Suderinti Operatoriaus teikiamų elektros energijos persiuntimo ir tiekimo nutraukimo, apribojimo, atnaujinimo ir elektros apskaitos prietaiso rodmenų nuskaitymo paslaugų įkainius ir jų taikymo sąlygas:

Paslaugų pavadinimai	Fiksuotas įkainis be PVM
	EUR
1. Elektros energijos persiuntimo / tiekimo nutraukimas, apribojimas arba atnaujinimas:
1.1. Fiziniams ir juridiniams asmenims nuo skaitiklio	18,32
1.2. Fiziniams ir juridiniams asmenims, panaudojant automobilį su pakėlimo aikštele	86,49
1.3. Fiziniams ir juridiniams asmenims nuo tranzitinės dėžės arba transformatorinės arba atjungiant nuo atramos, nenaudojant automobilio su pakėlimo aikštele	51,29
Įkainiai taikomi:	a)	kai vartotojui elektros energijos persiuntimas / tiekimas yra nutraukiamas / apribojamas dėl jo skolos už suvartotą elektros energiją, suteiktą elektros energijos persiuntimo ar už kitas su tuo susijusias paslaugas;	b)	kai vartotojui elektros energijos persiuntimas / tiekimas yra nutraukiamas / apribojamas dėl nesudarytos sutarties dėl elektros energijos pirkimo‒pardavimo ir (ar) persiuntimo paslaugos teikimo;	c)	kai vartotojui elektros energijos persiuntimas / tiekimas yra nutraukiamas / apribojamas dėl sutartyje dėl elektros energijos pirkimo–pardavimo ir (ar) persiuntimo paslaugos teikimo numatytų prievolių nevykdymo ar netinkamo vykdymo; 	d)	atnaujinant vartotojui elektros energijos persiuntimą / tiekimą, kuriam elektros energijos persiuntimas / tiekimas buvo nutraukiamas / apribojamas; 	e)	tiekėjui ar vartotojui Elektros energijos tiekimo ir naudojimo taisyklėse numatytais atvejais prašant nutraukti / apriboti / atnaujinti elektros energijos persiuntimą / tiekimą; 	f)	siekiant užkirsti kelią neteisėtiems vartotojo veiksmams (neveikimui); 	g) kai vartotojui elektros energijos persiuntimas / tiekimas yra nutraukiamas / apribojamas kitais Elektros energijos tiekimo ir naudojimo taisyklėse nustatytais pagrindais, kuriems esant taikomas su Taryba suderintas įkainis;	h) atskirai tiek nutraukiant / apribojant, tiek atnaujinant elektros energijos persiuntimą / tiekimą;	i) kiekvienam vartotojo objektui, nepriklausomai nuo objekte įrengtų elektros apskaitos prietaisų skaičiaus;	j) vartotojui arba tiekėjui, kaip tai numatyta Elektros energijos tiekimo ir naudojimo taisyklėse.
2. Elektros apskaitos prietaiso rodmenų nuskaitymas	17,98
Įkainis taikomas vartotojui:	a) kiekvienam vartotojo (išskyrus buitinį) objektui, iki sutartyje nustatytos dienos nedeklaravusiam elektros apskaitos prietaisų rodmenų;	b) kurio elektros apskaitos prietaisas ar elektros apskaitos schemos elementai buvo patikrinti vietoje, esant nepagrįstam vartotojo prašymui (už pakartotinį vartotojo iškvietimą pašalinti elektros apskaitos prietaiso ar apskaitos schemos elemento gedimą per paskutinius 12 mėnesių);	c) kiekvienam vartotojo objektui, nepriklausomai nuo objekte įrengtų elektros apskaitos prietaisų skaičiaus.


Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.“
. Nurodyti Operatoriui ne vėliau kaip iki 2021 m. spalio 31 d. pateikti Tarybai informaciją apie optimalias priemones, kurių būtų tikslinga imtis, kad būtų užtikrintas efektyvus Paslaugų teikimo procesas, eliminuojant dvigubą vykimą į Paslaugų teikimo vietą, ir nurodyti metinę papildomų sąnaudų, patiriamų dėl pakartotinio vykimo, kai Paslaugų teikimo metu nustatomas kitas, nei manyta, Paslaugos tipas, apimtį.
Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.



Tarybos pirmininkas																										Renatas Pocius

